joelniklaus/EU_Wikipedias huggingface dataset:
Richard Sundberg

Richard Sundberg (s. 24. toukokuuta 1992) on suomalainen käsipalloilija, joka edustaa SM-liigassa pelaavaa HC Westiä. Pelipaikaltaan 190-senttinen ja 95-kiloinen Sundberg on vasen puolustaja. Hän kuuluu myös Suomen käsipallomaajoukkueeseen.

Sundberg debytoi HC Westin paidassa SM-liigassa kaudella 2008-2009. Kausilla 2010-2011 ja 2011-2012 hän saavutti seuran kanssa Suomen mestaruuden. Kausilla 2008-2009 ja 2009-2010 Sundberg saavutti SM-hopeaa ja kaudella 2012-2013. Kaudella 2013-2014 hänet valittiin liigan tähdistöjoukkueeseen. Heinäkuussa 2014 Sundberg siirtyi Saksan 2. Bundesliigan TV Bittenfeldiin, jossa hän pelasi yhden kauden, jonka päätteeksi seura nousi Bundesliigaan. Kesäkuussa 2015 Sundberg palasi takaisin HC Westiin.

Sundberg kuuluu myös Suomen käsipallomaajoukkueeseen.

Lähteet 

Suomalaiset käsipalloilijat
Vuonna 1992 syntyneet
Elävät henkilöt
Carita Toiviainen

Carita Toiviainen (s. 18. joulukuuta 1987) on suomalainen pesäpalloilija, joka edustaa Superpesiksessä pelaavia Porin Pesäkarhuja. Pelipaikaltaan Toiviainen on koppari.

Toivianen debytoi Pesäkarhujen paidassa Superpesiksessä kaudella 2004, jolloin hän pelasi 11 ottelua ja saavutti SM-pronssia. Hopeaa hän on saavuttanut kausilla 2005, 2008, 2010 ja 2013 sekä pronssia kauden 2004 lisäksi myös kausilla 2006, 2009, 2011, 2012 ja 2014. Kaudeksi 2015 Toiviainen vaihtoi Lapuan Virkiän väreihin.

Kausilla 2013 ja 2015 Toiviainen on valittu Vuoden pesäpalloilijaksi.

Saavutukset 
 Vuoden pesäpalloilija (2): 2013, 2015 
 Superpesiksen etenijäkuningatar: 2007
 Superpesiksen kärkilyöntikuningatar (2): 2013, 2015 
 Superpesiksen kuukauden pelaaja: toukokuu 2013 
 Kultainen maila: 2015

Lähteet 

Suomalaiset pesäpalloilijat
Vuonna 1987 syntyneet
Elävät henkilöt
Riikka Talvitie

Riikka Maria Talvitie (s. 13. syyskuuta 1970, Helsingin maalaiskunta) on suomalainen säveltäjä, musiikin maisteri ja oboisti.

Hän on opiskellut oboen soittoa vuodesta 1984 alkaen. Hän aloitti oboensoiton opiskelun Sibelius-akatemiassa Helsingissä vuonna 1990. Osana opintojaan Talvitie opiskeli Pariisin konservatoriossa 1995–1996. Hän opiskeli oboensoittoa Jean-Louis Capezzalin ja Jacques Tysin ohjauksessa ja sävellystyötä Gérard Griseyn johdolla. Valmistuttuaan 1997 hän aloitti viisivuotiset sävellysopinnot säveltäjä Tapio Nevanlinnan ja professori Paavo Heinisen kanssa. Hän opiskeli elektroakustista elävää musiikkia IRCAMissa Philippe Leroux’n ohjauksessa vuosina 2001–2002.

Opintojensa aikana hän on ottanut osaa useisiin mestarikursseihin, joiden opettajia ovat olleet Magnus Lindberg, Jouni Kaipainen, Anders Hillborg, Esa-Pekka Salonen ja Mark-Anthony Turnage.   

Riikka Talvitie sai viisivuotisen taiteilija-apurahan vuonna 2014.

Teoksia (valikoima) 
 Maestro Vie (koominen ooppera)
 King Lear (musiikki näytelmään, 2004)
 Tululuikku (oboekonsertto, 2002)
 Bow-wow (kitarakonsertto, 2009)
 Luonnonoikku (elektroakustista musiikkia, 2002)
 Muistin pitkä jyrinä (2006)

Lähteet

Aiheesta muualla 
 
 

Suomalaiset säveltäjät
Suomalaiset oboistit
Vuonna 1970 syntyneet
Elävät henkilöt
Joana Hählen

Joana Hählen (s. 23. tammikuuta 1992) on sveitsiläinen alppihiihtäjä, joka edustaa Skiclub Lenk im Simmentalia. Hän on sijoittunut parhaimmillaan arvokilpailuissa kuudenneksi olympialaisten syöksylaskussa sekä maailmancupin osakilpailuissa syöksylaskussa ja supersuurpujottelussa kolmanneksi.

Nuorten MM-kilpailuissa Crans-Montanassa helmikuussa 2011 Hählen saavutti pronssia alppiyhdistetyssä. Roccarasossa maaliskuussa 2012 hän saavutti nuorten MM-hopeaa supersuurpujottelussa. Aikuisten arvokisadebyyttinsä hän suoritti Sankt Moritzin MM-kilpailuissa 2017, jolloin hän sijoittui supersuurpujottelussa 13:nneksi. Åren MM-kilpailuissa 2019 hän sijoittui syöksylaskussa 16:nneksi. Pekingin olympialaisissa 2022 hän oli syöksylaskussa kuudes.

Alppihiihdon maailmancupissa Hählen kilpaili ensimmäisen kerran Beaver Creekin syöksylaskussa marraskuussa 2013 sijoittuen 40:nneksi. Ensimmäiset maailmancupin pisteensä hän saavutti Lake Louisen syöksylaskussa joulukuussa 2013 oltuaan 29:s. Kymmenen parhaan joukkoon hän sijoittui ensimmäisen kerran oltuaan kahdeksas Val d’Isèren supersuurpujottelussa joulukuussa 2016. Ensimmäisen palkintosijansa hän saavutti oltuaan kolmas Banskon syöksylaskussa tammikuussa 2020. Hän sijoittui samalla kaudella kolmanneksi Roza Hutorin supersuurpujottelussa. Kaudella 2021–2022 hän sijoittui Courchevelin maailmancupfinaaleissa syöksylaskussa toiseksi.

Lähteet

Aiheesta muualla 

Joana Hählenin kotisivut

Sveitsiläiset alppihiihtäjät
Elävät henkilöt
Vuonna 1992 syntyneet
Haminan Ponteva

Haminan Ponteva on haminalainen urheilun yleisseura. Seura perustettiin vuonna 1912 Haminan työväenyhdistyksen alaosastoksi, jollaisena se toimi vuoteen 1937 saakka. Haminan Ponteva on perustamisestaan asti ollut yleisseura ja sen riveissä on urheiltu useissa eri lajeissa. Viimeisten vuosien aikana seuran urheilijat ovat kunnostautuneet erityisesti yleisurheilussa, jossa kansalliselle huipulle ovat nousseet esimerkiksi Sanna Kaaria, Mikko Tyni, Kaisa Tyni, Markus Hämäläinen ja Janette Niemi.

Lähteet

Aiheesta muualla 
 Seuran kotisivut

Haminalaiset urheiluseurat
Suomalaiset urheilun yleisseurat
Eeva Nordman

Eeva Mirjami Nordman (o.s. Lyytinen, s. 10. helmikuuta 1931 Viipuri) on suomalainen lääkäri ja professori emerita.

Henkilöhistoria
Nordmanin vanhemmat olivat eversti Arvo Erkki Nordman ja kielenkääntäjä Rakel Maria Daviddson. Hän avioitui 1956 lääketieteen lisensiaatti Lars Erik Otto Nordmanin kanssa. Eeva Nordman tuli ylioppilaaksi Tehtaanpuiston yhteiskoulusta 1949 ja valmistui lääketieteen lisensiaatiksi 1957. Hän toimi 1950-luvun lopussa ja 1960-luvun alussa röntgenapulaislääkärinä. Nordman oli vuodesta 1970 Turun yliopiston onkologian ja sädehoidon professori ja tutki kasvaimia, muun muassa tuumori-immunologiaa.

Teoksia
 Eeva Nordman, Tuula Vainikainen 2015. Eeva Nordman – Stadin tytöstä Turun proffaksi. Tampere: Mediapinta. 182 s. ISBN 978-952-235-947-6

Lähteet

Aiheesta muualla 
Elämäkerta, Eeva Nordmanin rahasto 

Suomalaiset lääkärit
Suomalaiset professorit
Turun yliopiston professorit
Vuonna 1931 syntyneet
Elävät henkilöt
Luettelo Flower-luokan korveteista

Luettelo Flower-luokan korveteista sisältää Britteinsaarilla ja Kanadassa valmistetut Flower-luokan korvetit.

Brittein saarilta tilatut alukset

Tilaus 25. heinäkuuta 1939 
Ensimmäinen kahdenkymmenenkuuden aluksen tilaus tehtiin 25. heinäkuuta 1939 vuosien 1939–1940 laivasto-ohjelmassa. Tilaus jakaantui yhdelletoista telakalle, joista kukin sai kahdesta kolmeen alusta valmistettavakseen.

Tilaus 31. elokuuta 1939 
Toinen kolmenkymmenen aluksen tilaus tehtiin 31. elokuuta eli juuri ennen sodan julistusta Saksalle. Tilaus jaettiin jälleen yhdelletoista telakalle, joista pääosa sai kaksi tai kolme alusta valmistettavakseen. Poikkeuksena oli Smiths Dock Company, joka sai seitsemän aluksen tilaukset.

Tilaus 19. syyskuuta 1939 
Kolmas kahdenkymmenen aluksen tilaus tehtiin Harland and Wolffille, mikä oli suurin yksittäinen alusluokan tilaus yhdelle telakalle ja samalla ainoa niin sanotulle merkittävälle telakalle tehty korvettitilaus.

Tilaus 21. syyskuuta 1939 
Neljäs kymmenen aluksen tilaus jaettiin kuudelle telakalle.

Tilaus 12. joulukuuta 1939

Tilaus 15. joulukuuta 1939

Tilaus 8. huhtikuuta 1940

Tilaus 28. kesäkuuta 1940

Tilaus 3. elokuuta 1940

Tilaukset 24. elokuuta 1940 – 25. heinäkuuta 1942

Kanadasta tilatut alukset

Tilaus tammikuu 1940 
Britannian kuninkaallinen laivasto tilasi tammikuussa 1940 kymmenen alusta Kanadasta. Kaikki alukset luovutettiin valmistuessa Kanadalle.

Tilaus tammi-helmikuu 1940 
Kanadan kuninkaallinen laivasto tilasi tammi-helmikuussa 1940 kanadalaisilta telakoilta 54 alusta.

Muille laivastoille siirretyt alukset

Argentiina 
Argentiina osti kaksi alusta laivastolle:
USS Tactin (ex-HMS Smilax) Yhdysvalloista vuonna 1948 nimellä ARA República´´, joka muutettiin koulutulaivaksi sukellusveneidentorjuntaan. Se oli palveluksessa vuodesta 1965 aina vuoteen 1970HMCS Barrie ostettiin vuonna 1954 ARA Capitan Canepa, joka muutettiin tutkimusalukseksi. Se oli palveluksessa 1955–1972 ja romutettiin 1973.

 Belgia 
Kaksi alusta oli käytössä Belgian pakolaishallituksen johtamassa laivasto-osastossa 1942–1944. Nämä olivat HMS Godetia ja HMS Buttercup.

 Chile 
Chile osti laivastolleen kolme Kanadan laivaston alusta vuonna 1946:Chipana (ex-HMCS Strathoy), tutkimusaluksena poistettu palveluksesta 1966Casma (ex-HMCS Stellarton), poistettu palveluksesta 1967Papudo (ex-HMCS Thorlock), poistettu palveluksesta 1965

 Egypti 
Egyptin hallitus hankki 1948 Britannian laivastolta El Sudanin, joka oli alun perin valmistunut HMS Malloyna'' vuonna 1940.

Lähteet

Viitteet 

Flower-luokan korvetit
Grand Theft Auto VI

Grand Theft Auto VI (myös Grand Theft Auto 6, lyhennettynä GTA VI tai GTA 6) on Rockstar Gamesin kehitteillä oleva Grand Theft Auto -pelisarjan avoimen maailman toimintaseikkailupeli. Siitä on määrä tulla pelisarjan pääsarjan kahdeksas osa Grand Theft Auto V:n jälkeen ja koko sarjan kuudestoista osa. Vuosien spekuloinnin ja vuotojen jälkeen Rockstar vahvisti helmikuussa 2022, että peli oli kehitteillä.

Syyskuussa 2022 Internetiin vuoti varhaista materiaalia kehitteillä olevasta GTA VI:stä. Vuodettu materiaali kattoi vahvistetusti 90 videota, jossa esiteltiin sekä peliä että sen kehitystyökaluja. 19. syyskuuta Rockstar Games vahvisti tietomurron ja kertoi tulleensa verkkohyökkäyksen kohteeksi. Studion mukaan pelin kehitystyö jatkuu murrosta huolimatta normaalisti. Tietovuotoa on kuvailtu peliteollisuuden isoimmaksi.

Lähteet 

6
2020-luvun videopelit
PlayStation 5 -pelit
Xbox Series X- ja Series S -pelit
Kolmannen persoonan ammuntapelit
Aurajoen vesistö

Aurajoen vesistö (vesistöaluetunnus 28) on Suomessa vesistöalue, jonka laskujoki Aurajoki laskee Saaristomereen. Vesistöalueen pinta-ala on 874,08 neliökilometriä. Alueen järvisyys on 0,25 %.

Vesistöalueen kolmannessa jakovaiheessa on seuraavat alueet tai valuma-alueet :
 Aurajoen alaosan alue (28.001)
 Aurajoen keskiosan alue (28.002)
 Aurajoen yläosan valuma-alue (28.003)
 Paattistenjoen valuma-alue (28.004)
 Järvijoen valuma-alue (28.005)
 Lahnaojan valuma-alue (28.006)
 Pöylijoen valuma-alue (28.007)
 Kaulajoen valuma-alue (28.008)
 Savijoen valuma-alue (28.009)

Lähteet

Viitteet
Paimionjoen vesistö

Paimionjoen vesistö (vesistöaluetunnus 27) on Suomessa vesistöalue, jonka laskujoki Paimionjoki laskee Saaristomereen Paimionlahdella. Vesistöalueen pinta-ala on 1 088 neliökilometriä. Alueen järvisyys on 1,58 %.

Vesistöalueen toisessa jakovaiheessa on seuraavat alueet tai valuma-alueet :
 Paimionjoen alaosan alue (27.01)
 Paimionjoen keskiosan alue (27.02)
 Paimionjoen yläosan alue (27.03)
 Painion valuma-alue (27.04)
 Tarvasjoen valuma-alue (27.05)
 Jaatilanjoen valuma-alue (27.06)

Lähteet

Viitteet
Ryan Craig

Ryan F. Craig (s. 6. tammikuuta 1982) on kanadalainen jääkiekkoilija, joka pelaa nykyisin AHL-joukkue Lake Erie Monstersissa. Hänet varattiin 255. pelaajana vuoden 2002 NHL:n varaustilaisuudessa Tampa Bay Lightningiin.

Pelaajaura 
Craig aloitti uransa Western Hockey Leaguessa Brandon Wheat Kingsin paidassa pelaten yhden pelin kauden 1997–1998 lopulla 16-vuotiaana. Kaudella 2000–2001 Craig oli Brandonin paras pistemies ja seuraavalla kaudella hänet valittiin joukkueensa parhaaksi pelaajaksi. Viimeisten kahden joukkueessa pelaamansa kauden ajaksi Craig valittiin kapteeniksi. Kaudella 2002–2003 hän oli jälleen joukkueensa sisäisen pistepörssin ensimmäinen ja sijoittui koko liigan maalipörssissä kuudenneksi, ylivoimamaalien määrässä ensimmäiseksi sekä ylivoimamaalien määrässä hän jakoi kahdeksannen sijan.

Craig ehti pelata AHL:ssä muutamien kausien ajan ennen kuin pääsi tekemään debyyttinsä NHL:ssä Tampa Bay Lightningin paidassa kaudella 2005–2006.

Pelattuaan uransa ensimmäisten seitsemän kauden ajan Lightningin organisaatiossa, Craig siirtyi 3. heinäkuuta 2010 yhden vuoden mittaisella kaksisuuntaisella sopimuksella Pittsburgh Penguinsiin. 13. kesäkuuta 2011 Craig ja Penguins solmivat vuoden mittaisen jatkosopimuksen.

Craig pelasi kahden kauden ajan suurimmaksi osaksi Penguinsin farmiseura Wilkes-Barre/Scranton Penguinsissa. Tämän jälkeen hän ei enää saanut sopimusta NHL:n puolella ja siirtyi yhden vuoden sopimuksella AHL:ään Springfield Falconsiin 19. heinäkuuta 2012.

Craig valittiin Falconsin kapteeniksi heti ensimmäisellä kaudellaan joukkueessa pelaamallaan kaudella. Hän teki 20 maalia ja yhteensä 47 pistettä 75 ottelussa auttaen Springfieldin aina pudotuspelien toiselle kierrokselle asti. 5. heinäkuuta 2013 Craig teki kahden vuoden kaksisuuntaisen sopimuksen Falconsin NHL-yhteistyöseura Columbus Blue Jacketsin kanssa.

29. kesäkuuta 2015 Craig jatkoi Columbuksen organisaatiossa tehden kahden vuoden sopimuksen joukkueen farmiseura Lake Erie Monstersin kanssa.

Perhe 
Craig on naimisissa Jaydeen kanssa. Heillä on yksi poika ja yksi tyttö.

Tilastot

Palkinnot 
 2002–2003: CHL: Humanitarian of the Year Award
 2002–2003: WHL: Doug Wickenheiser Memorial Trophy

Lähteet

Viitteet 

Kanadalaiset jääkiekkoilijat
Tampa Bay Lightningin varaamat pelaajat
Vuonna 1982 syntyneet
Elävät henkilöt
Pihtiputaan Tuisku

Pihtiputaan Tuisku on pihtiputaalainen urheilun yleisseura. Seura perustettiin vuonna 1915. Lauri "Tahko" Pihkala vaíkutti seuran taustalla tuomalla kehittämänsä pesäpallon lajivalikoimaan heti perustamisen aikoihin, vaikkei itse synytymäkuntansa seuraa edustanutkaan. Nykyisin seuran lajivalikoiman muodostavat hiihto, yleisurheilu, jalkapallo sekä kuntourheilu.

Lähteet

Aiheesta muualla 
 Seuran kotisivut

Pihtipudas
Suomalaiset urheilun yleisseurat
Naiskonstaapeli 56

Naiskonstaapeli 56 (engl. WPC 56) on  John Cannonin (pääohjaaja) ohjaama brittiläinen draamasarja, jossa kerrotaan konstaapeli Gina Dawsonin (Jennie Jacques) elämästä piirinsä ensimmäisenä naiskonstaapelina 1950-luvulla. Kolmannella kaudella sarjaan tulee uusi naiskonstaapeli, Annie Taylor (Claudia Jessie) nimeltään. Sarjassa on kuvattu komediallisesti muiden poliisien suhtautumisesta naiskonstaapeliin. Ainoastaan kolme hahmoa ovat koko sarjan mukana, ylikonstaapeli Sidney Fenton (Charles De’Ath), apulaispoliisipäällikkö Coulson (John Bowler) ja pikkurikollinen Linus Brody (Tim Plester). Yle TV1 aloitti sarjan näyttämisen 28. syyskuuta 2015 klo 17.10.

Juoni

Ensimmäinen kausi 
Sarja alkaa siitä, että konstaapeli Gina Dawson saapuu juuri poliisiksi valmistuneena piirinsä ensimmäiseksi naiskonstaapeliksi. Dawson saa suurta paheksuntaa kolegoiltaan ja kylän asukkailta. Erityisesti Dawsonilla on huonot välit väkivaltaiseen ja juopottelevaan ylikonstaapeli Fentoniin. Rikoskomisario Burns puolestaan kiinnostuu nuoresta naispoliisista. Ensimmäisellä kaudella poliisit selvittävät mm. puistoraiskauksia ja William Parkleyn murhaa.

Toinen kausi 
Toisella kaudella sarjan näyttelijä kaarti muuttuu radikaalisti, mm. ylikomisario Nelson ja rikoskomisario Burns lähtevät pois sarjasta. Poliisit tutkivat toisella kaudella mm. Kaupunginvaltuutetun murhaa ja siihen liittyvää koruptiota. Muita kantavia teemoja ovat mm. apulaispoliisipäällikön Dawsoniin kohdistuvat raiskausyritykset, uuden ylikomisarion homoseksuaalisuus, jota hän salailee ja ylikonstaapeli Fentonin käynnit bordellissa, joka liittyy valtuutetun murhaan ja korruptiotapaukseen.

Kolmas kausi 
Apulaispoliisipäällikkö Coulsonin hankittua siirron konstaapeli Dawsonille, kun tämä syytti häntä raiskauksen yrityksestä, Brinfordin poliisi asemalle saapuu uusi naiskonstaapeli Annie Taylor. Poliisit tutkivat 3. kaudella mm. puolustusvoimien entisen Kenraalin murhaa.

Näyttelijät

Katsojaluvut 

 Keskikatsojamäärä = Katsojien määrän keskiarvo koko ohjelman keston ajalta.
 Tavoittavuus = Tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää.

Lähteet 
 
 
  Viitattu 14.3.2021.

Viitteet 

Brittiläiset rikossarjat
Brittiläiset draamasarjat
2010-luvun televisiosarjat
BBC:n televisio-ohjelmat
Karvianjoen vesistö

Karvianjoen vesistö (vesistöaluetunnus 36) on Suomessa vesistöalue, jonka laskujoki Karvianjoki laskee Selkämereen. Vesistöalueen pinta-ala on 3 438,01 neliökilometriä. Alueen järvisyys on 4,55 %.

Vesistöalueen toisessa jakovaiheessa on seuraavat alueet tai valuma-alueet :
 Merikarvianjoen alaosan alue (36.01)
 Inhottujärven–Ala-Honkajoen alue (36.02)
 Honkajoen alue (36.03)
 Karvianjoen yläosan alue (36.04)
 Tuorijoen valuma-alue (36.05)
 Otamonjoen valuma-alue (36.06)
 Nummijoen valuma-alue (36.07)
 Suomijoen valuma-alue (36.08)
 Lassilanjoen valuma-alue (36.09)

Lähteet

Viitteet
Alhajärvi

Alhajärvi eli Alhojärvi on Pirkanmaalla Hämeenkyrössä oleva Kokemäenjoen vesistön järvi, joka kuuluu Ikaalisten reitin valuma-alueella Mahnalanselän alueeseen. Järvi on siellä osa Prentinjoen valuma-aluetta.

Maantietoa 
Järvi on lähes nelikulmion muotoinen, jonka sivun pituudet ovat 200 metriä, ja jonka pinta-ala on 4,3 hehtaaria. Järveen on kaivettu useita suo-ojia ja kaksi pelto-ojaa. Peltoa on raivattu aivan järven ranta-alueelle asti. Laskuoja laskee koillisessa olevasta luusuasta ja virtaa osittain perattuna, oikaistuna ja 2,7 kilometriä pitkänä ojana alempaan Alhajärveen. Oja alittaa matkallaan seututien 249. Järven rannat ovat soistuneet puuttomiksi ja rantaviiva on umpeenkasvun johdosta paikoin epätarkka. Järven lähelle johtaa metsäautotie, mutta järven rannat ovat asumattomat.

Historiaa 
Vanhasta pitäjän kartasta Hämeenkyröstä on säilynyt pieni kohta Alhajärvestä, jonka nimi kirjoitettiin tuolloin Ylinen Alhåjärvi. Samaa nimitystä käytettiin Kalmbergin kartastossa 1855-1856. Lisäksi järvi oli piirretty nykyistä huomattavasti suuremmaksi. Nykyinen laskuoja näyttää seuraavan vanhaa ojaa.

Lähteet 

Prentinjoen valuma-alue
Hämeenkyrön järvet
Tyson Fury

Tyson Luke Fury (s. 12. elokuuta 1988 Wythenshawe, Englanti) on brittiläis-irlantilainen raskaansarjan ammattilaisnyrkkeilijä, joka on hallitseva WBC:n maailmanmestari. Parhaimmillaan hänellä on ollut samanaikaisesti neljän liiton mestaruus (WBA, WBO, IBF ja IBO). Oikeakätinen Fury on 206 cm pitkä ja ottelee raskaassa sarjassa. Fury edustaa nykyisin Isoa-Britanniaa.

Fury ilmoitti 2. maaliskuuta 2022 lopettavansa uransa 23. huhtikuuta 2022 Dillian Whyteä vastaan käytävän WBC-ottelun jälkeen.

Amatööriura

Amatöörinä Fury edusti sekä Isoa-Britanniaa että Irlantia. Hän saavutti amatööriurallaan nuorten MM-pronssia ja EM-hopeaa.

Ammattilaisura

Ammattilaiseksi Fury siirtyi vuonna 2008 ja otteli ensimmäisen ottelunsa saman vuoden joulukuussa, voittaen Unkarin Bela Gyongyosin teknisellä tyrmäyksellä.  Fury voitti Volodymyr Klytškon Düsseldorfissa 28. marraskuuta 2015 yksimielisesti pistein ja oli nyrkkeilyliittojen WBA, WBO, IBF ja IBO hallitseva raskaansarjan maailmanmestari. Ottelun jälkeen IBF-liitto kuitenkin vaati, että Furyn olisi puolustettava mestaruuttaan Vjatšeslav Glazkovia vastaan. Fury kieltäytyi IBF-liiton vaatimuksesta, koska hän keskittyi uusintaottelun Klytškoa vastaan, sillä Furyn ottelusopimukseen Klytškon kanssa sisältyi uusintaottelupykälä, jolloin IBF-liitto riisti Furylta mestaruutensa ja julisti, että heidän mestaruusvyönsä on nyt vapaa. Muiden liittojen mestaruudet säilyivät. Fury on voittanut jokaisen 25:stä ammattilaisottelustaan. Voitoista 18 on tullut tyrmäyksellä.

Furyn oli tarkoitus ottella uudestaan Volodymyr Klytškoa vastaan 9. heinäkuuta 2016 Manchesterissa Isossa-Britanniassa, mutta ottelu peruuntui ensimmäisen kerran Furyn nilkkavamman vuoksi. Seuraavan kerran heidän oli määrä kohdata 29. lokakuuta 2016 Manchesterissa, mutta syyskuun lopussa ilmoitettiin tämänkin kohtaamisen peruuntuvan Furyn loukkaantumisen vuoksi. Kesäkuussa 2016 Ison-Britannian antidopingtoimikunta UKAD ilmoitti Furyn helmikuussa 2015 antaman dopingnäytteen ilmenneen positiiviseksi (nandroloni), Fury vastasi ilmoittamalla vievänsä UKAD:n oikeuteen perättömänä pitämästään väitteestä. Syyskuussa 2016 ammattinyrkkeilijöitä testaava VADA puolestaan ilmoitti Furyn 22. syyskuuta antaman dopingnäytteen olevan positiivinen (bentsoyyliekgoniini).

Fury ilmoitti lokakuussa 2016 luopuvansa WBA:n ja WBO:n mestaruusvöistään käytettyään omien sanojensa mukaan syksyn aikana paljon alkoholia ja kokaiinia.

Fury otteli 1. joulukuuta 2018 Los Angelesissa WBC-liiton mestaruusottelussa Deontay Wilderia vastaan ja ottelu päättyi ratkaisemattomaan, jolla tuomiolla Wilder säilytti mestaruutensa. Tuomarien pisteet olivat 111–115, 114–110 ja 113–113. Wilder löi ottelun aikana Furyn kahdesti lattiaan. Furyn ja Wilderin määrä otella uudestaan 9. lokakuuta 2021.

Furyn isä on kotoisin Irlannista ja äiti Pohjois-Irlannista ja edustavat traveller-kulttuuria. Furyn isä nimesi hänet tunnetun nyrkkeilijän Mike Tysonin mukaan.

Lähteet 

Brittiläiset nyrkkeilijät
Irlantilaiset nyrkkeilijät
Vuonna 1988 syntyneet
Elävät henkilöt
Kymmenottelu olympialaisissa

Kymmenottelu on kuulunut olympialaisten lajivalikoimaan vuoden 1912 olympialaisista lähtien. Menestynein maa olympialaisten kymmenottelussa on ollut Yhdysvallat. Menestyneimmät urheilijat ovat Yhdysvaltain Bob Mathias, Iso-Britannian Daley Thompson ja Yhdysvaltain Ashton Eaton, jotka ovat voittaneet olympiakultaa kahdesti.

Mitalitaulukot

Lähteet
Turkkilanjärvi

Turkkilanjärvi on pelloksi kuivatettu kuivatettu järvi Hämeenkyrön Turkkilassa, joka kuului Turkkilanjärvenojan valuma-alueeseen.

Kuivattaminen 
Ensimmäinen hakemus järven kuivattamiseksi tehtiin vuonna 1823, kun Turkkilan kyläläiset hakivat toimenpidelupaa yhdessä. Koska järven kuivattamisen aloitus ja toteutus ovat pitkäaikaisia prosesseja, on tämä alkuvaihe voinut johtaa hankkeen peruuntumiseen tai vedenpinnan vähäiseen alenemiseen. Noin 1840−1850-luvun Hämeenkyrön pitäjänkartan mukaan järvi oli tuolloin vielä olemassa ja suuren kokoisena. Asiaan palattiin vasta vuonna 1864, kun Johan Johanson Yrjölän talosta ja kumppanit hakivat taas lupaa järven kuivattamiseen. Hanke eteni ja seuraavana vuonna julkaistiin tarkennettu päätös, jonka mukana oli suunnitelmat ja kartta. Hankkeeseen osallistui 10 osakasta, joilla oli kaikilla yhtäsuuret osuudet paljastuneista rannoista. Seuraavaksi jaettiin vesijättömaata vuonna 1909 talollisen Vihtori Hyvösen hakemuksesta  ja samoin tehtiin vuonna 1912. Kuivattamista viimesteltiin seuraavien vuosien aikana ja lopullinen jako toimitettiin vuonna 1820, johon osallistui 13 osakasta. Nykyään järven allaspohja on kokonaan kuivatettu ja otettu viljelyyn lukuun ottamatta Timin vieressä olevaa Rahkasuota.

Nimitys 
Valuma-aluetta kutsutaan myös nimellä Turkilanjärvenojan valuma-alue. Järven aikaisempi nimitys on ollut myös Kalajärvi. Hämeenkyrön pitäjänkartassa järven nimeksi oli kirjoitettu kaksikin nimeä: Turkkilan järvi ja xxxrkjärvi Träsk (kartta kulunut pilalle).

Lähteet 

Ikaalisten reitin valuma-alueen kuivatetut järvet
Turkilanjärvenojan valuma-alue
Hämeenkyrön luonto
Paratiisihotelli Suomi

Paratiisihotelli Suomi on yhdysvaltalaiseen Paradise Hotel -formaattiin perustuva suomalainen tositelevisio-ohjelma, jota on tuotettu kolme tuotantokautta. Ohjelman ensimmäinen tuotantokausi esitettiin Nelosella syksyllä 2015. Kaksi ensimmäistä kautta juonsi Sara Sieppi, kun taas vuonna 2021 esitetyn kolmannen kauden juonsi Alma Hätönen. 

Ohjelmassa ryhmä sinkkuja asuu hienossa hotellissa. He yrittävät pysyä hotellissa mahdollisimman pitkään, mikä edellyttää kumppanin löytämistä vastakkaista sukupuolta olevista kilpailijoista. Ilman kumppania jäänyt asukas poistetaan paratiisista, ja hänen tilalleen tulee uusi osallistuja. Kilpailuun kuuluu taktikointi.

Tuotantokaudet

Ensimmäinen kausi 

29. syyskuuta 2015 alkaneeseen Paratiisihotellin suomalaisversioon osallistuivat seuraavat henkilöt. Vihreällä merkityt jakoivat palkintorahan 30 000  euroa.

Toinen kausi 
Toista kautta kuvattiin Sisiliassa kesällä 2017. Voittajapari sai 30 000 euroa.

 Oliver Grönholm (23) 
 Katariina Johansson (18)
 Hugo Järv (19)
 Lari Kahre (18)
 Annika Karjalainen (21)
 Ida Kupiainen (21)
 Sanni Nurminen (20)
 Toni Pilviniemi (28)
 Rasmus Sarre (24)
 Pipsa Vähäkainu (25)

Kolmas kausi 
Kolmas kausi kuvattiin tiukkojen turvatoimien vallitessa koronapandemian keskellä Kanarialla maaliskuussa 2021. Kautta alettiin esittää 24. toukokuuta, ja 27. heinäkuuta 2021 esitetyssä finaalissa voittajat Jemina ja Antti saivat 15 000 euroa. Kauden juonsi Alma Hätönen.

Formaatti muissa maissa 
Ruotsissa Paratiisihotelli () on ollut suosittu ohjelma seitsemän tuotantokauden ajan. Samoin myös Norjassa ja Tanskassa. Ensimmäisellä kaudella siihen osallistui Sofia Hellqvist, josta sittemmin tuli prinssi Carl Philipin puoliso, Ruotsin prinsessa ja Värmlannin herttuatar. Suomalainen Amanda Harkimo oli mukana Ruotsin Paratiisihotellissa kuudennella kaudella. Alkuperäistä yhdysvaltalaista ohjelmaa esitettiin Fox-kanavalla kaksi tuotantokautta vuosina 2003 ja 2008.

Lähteet

Suomalaiset tositelevisiosarjat
Ihmissuhdeohjelmat
2010-luvun televisiosarjat
Nelosen televisio-ohjelmat
Kirkonrakentaja

Kirkonrakentajilla tarkoitetaan sanan yleisen merkityksen lisäksi 1600–1800-lukujen Suomen hirsirakenteisten puukirkkojen rakennusmestareita. Suomalainen kirkonrakentaja saattoi myös suunnitella kirkkorakennuksia, mutta vähitellen suunnitteleminen siirtyi arkkitehdeille.

Keitä kirkonrakentajat olivat?
Kirkonrakentajat pätevöityivät alalle työkokemuksen kautta. He liikkuivat laajalla alueella maassa, sen mukaan missä työtä oli tarjolla. Heillä ei ollut asiaa kaupunkien rakennustöihin, koska he eivät kuuluneet porvarien ammattikuntiin. He olivat yleensä lähtöisin talonpoikaisluokasta, mutta toimivat yrittäjien ja urakoitsijoiden tapaan. Rakennuksen rahoitti ja tilasi paikallinen seurakunta. Kun se oli päättänyt rakentaa kirkon, se teetti kustannusarvion ja piirustukset paikallisella rakennusmestarilla. Itse rakentaminen tehtiin kuitenkin kirkonrakentajan johtamana.

Kirkonrakentajien tekemät rakennustekniset ja taiteelliset ratkaisut antavat nykytutkijalle mahdollisuuden seurata, miten uudet opit ovat levinneet rakentajien keskuuteen. Esimerkiksi ristikirkko nousi 1600-luvulla suosituimmaksi pohjaratkaisuksi pitkäkirkon tilalle. Monien taiteellisten ratkaisujen esikuva on suomalaisille rakentajille ollut Ruotsissa.

Puukirkkojen rakentaminen oli vilkkaimmillaan 1700-luvun jälkipuolella, samaan aikaan kuin Suomen väkiluku kasvoi ja talonpojat vaurastuivat. Vuosina 1760–1809 rakennettiin Suomeen 120 kirkkoa. Kirkonrakentajilla teetettiin lisäksi kirkkojen korjauksia ja uudistuksia.

Arkkitehtien osuus lisääntyy
1700-luvun jälkipuolelta alkaen piti kaikkien julkisten rakennusten piirustukset hyväksyttää Tukholmassa Kuninkaallisessa intendentinkonttorissa. Asia oli säädetty vuoden 1776 rakennusasetuksessa, jossa edellytettiin myös, että julkisten rakennusten piti olla kivitaloja. Puurakennuksen sai tehdä poikkeusluvalla, mutta Suomen puolella puukirkko oli ylivoimaisesti yleisempi kuin kivinen. Intendentinkonttori ohjasi rakennusten tyyliä uusklassistiseksi.

Seurakunta aloitti rakennustyön valmistelun jo ennen luvan saamista. Työmaalle tuotiin rakennustarpeita, joita pitäjän asukkaiden oli työvelvollisuutensa mukaan tuotava paikalle. Rahaakin kerättiin joihinkin rakennustarpeisiin sekä kirkonrakentajan ja hänen apumiestensä palkkoihin. Kun piirustusten hyväksyminen usein viipyi useita vuosia, saatettiin rakentaminenkin aloittaa, joten lopputulos ei aina ollut arkkitehdin tarkoittama. Kirkonrakentaja saattoi myös tulkita piirustuksia varsin suurpiirteisesti.

Tunnettuja kirkonrakentajia

 Antti Hakola
 Matti Honka
 Heikki Kuorikoski
 Jaakko Kuorikoski
 Juho Jaakko Kuorikoski
 Lauri Heikki Kuorikoski
 Matti Kuorikoski
 Jaakko Klemetinpoika Leppänen
 Antti Piimänen
 Mikael Piimänen
 Jacob Rijf
 Matti Åkerblom
 Mats Åkergren

Lähteet
Ram Trucks

Ram Trucks (aik. Ram Truck Division, tuotemerkiltään RAM) on vuonna 2010 perustettu Stellantis-konserniin kuuluvan yhdysvaltalaisen autonvalmistaja Dodgen hyötyajoneuvoihin keskittynyt osasto. Merkin nimi juontuu Dodgen suositusta Ram-lava-automallista, jota myydään nykyisin Ram Trucks -merkin alaisena.

Mallit 

 Ram 700 (uudelleennimetty Fiat Strada)
 Ram 1200 (vain Lähi-idässä, uudelleennimetty Fiat Fullback)
 Ram Pickup
 Ram ProMaster (uudelleennimetty Fiat Ducato)
 Ram ProMaster City (uudelleennimetty Fiat Doblò)
 Ram ProMaster Rapid (uudelleennimetty eteläamerikkalainen Fiat Fiorino)
 Ram Power Wagon

Lähteet

Aiheesta muualla 
 Ram Trucksin kotisivut 
 Ram Trucksin Euroopan maahantuojan kotisivut
Hei, Taavi

Hei, Taavi () on 2–5-vuotiaille lapsille tarkoitettu brittiläinen animaatio-televisiosarja , jonka on luonut Grant Orchard

Hahmot 
 Taavi ()
 Petra ()
 Heikki ()
 Noora ()
 Roni ()
 Tatu ()

Lähteet

Aiheesta muualla
 
 

Brittiläiset animaatiosarjat
2010-luvun televisiosarjat
BBC:n televisio-ohjelmat
Kris Jenner

Kristen Mary ”Kris” Jenner (o.s. Houghton, aik. Kardashian, s. 5. marraskuuta 1955) on yhdysvaltalainen televisiopersoona, joka tuli kuuluisaksi vuodesta 2007 eteenpäin esitetystä tositelevisio-ohjelmasta Kardashianit.

Perhe 
Jenner on ollut kahdesti naimisissa. Ensimmäisen kerran lakimies Robert Kardashianin kanssa, ja myöhemmin urheilija Bruce Jennerin (nykyisin Caitlyn) kanssa. Krisillä on Kardashianin kanssa neljä lasta: Kourtney, Kim, Khloé ja Rob. Jennerin kanssa hänellä on kaksi tytärtä: Kendall ja Kylie Jenner. Näiden suhteiden jälkeen hän on seurustellut Corey Gamblen kanssa.

Jennerin ensimmäinen aviomies ja neljän ensimmäisen lapsensa isä kuoli syöpään vuonna 2003.

Hänellä on yhteensä 11 lastenlasta, joista kolme ovat hänen vanhimman tyttärensä Kourtneyn lapset vuonna 2009 syntynyt Mason, vuonna 2012 syntynyt Penelope ja päivälleen tasan viisi vuotta Masonia myöhemmin syntynyt Reign. Seuraavat neljä lastenlasta ovat Kimin lapset vuonna 2013 syntynyt North, vuonna 2015 syntynyt Saint, vuonna 2018 syntynyt Chicago sekä vuonna 2019 syntynyt Psalm. Lisäksi hänen lapsenlapsiinsa kuuluvat Robin syksyllä 2016 syntynyt tytär Dream, Kylien vuonna 2018 syntynyt tytär Stormi ja vuonna 2022 syntynyt poika Wolf sekä Khloén vuonna 2018 syntynyt tytär True.

Jennerillä on yksi sisar nimeltään Karen. Hänen äitinsä nimi on Mary Jo. Perhe kutsuu häntä nimellä MJ.

Ura 
Jennerillä on oma tuotantoyhtiö, jonka nimi on Jenner Communications. Kris toimii itse vuonna 2007 alkaneen Kardashianit-nimisen tositelevisio-ohjelman vastaavana tuottajana ja lastensa managerina. Vuonna 2013 hänellä oli oma talk-show, nimeltään Kris. Tämän lisäksi hän on kirjoittanut kaksi kirjaa, jotka on julkaistu vuosina 2011 ja 2014.

Lähteet

Aiheesta muualla 
The New York Times: Where would the Kardashians be without Kris Jenner?

Vuonna 1955 syntyneet
Yhdysvaltalaiset julkisuuden henkilöt
Elävät henkilöt
Kylie Jenner

Kylie Kristen Jenner (s. 10. elokuuta 1997) on yhdysvaltalainen televisiopersoona, seurapiirihenkilö ja malli. Los Angelesissa Kaliforniassa syntynyt ja kasvanut Jenner tunnetaan parhaiten E!-kanavan tositelevisio-ohjelmasta Kardashianit ja 2017 lanseeratusta tositelevisio-ohjelmasta Life of Kylie, joka myös tulee E!-kanavalta. Vuonna 2014 Time-lehti nimesi Kylien ja tämän sisaren Kendall Jennerin 25 vaikutusvaltaisimman teinin joukkoon. Vuoden 2018 lopussa Jennerillä oli Twitterissä yli 25 ja Instagramissa yli 200 miljoonaa seuraajaa. Hänellä on myös oma kosmetiikka- ja muotiyritys Kylie Cosmetics.

Elämäkerta

Nuoruus 
Kylie Jenner syntyi 10. elokuuta 1997 Los Angelesissa, Kaliforniassa. Kylien vanhemmat ovat Kris Jenner ja  Caitlyn Jenner (ennen Bruce Jenner). Jennerillä on yksi biologinen isosisko Kendall Jenner, neljä vanhempaa sisarpuolta äitinsä puolelta Kourtney Kardashian, Kim Kardashian, Khloé Kardashian, Rob Kardashian sekä neljä vanhempaa sisarpuolta isänsä puolelta Cassandra Marino, Burt Jenner, Brandon Jenner ja Brody Jenner.
Kylie Jennerin vanhemmat erosivat vuonna 2015.

Ura ja opiskelu 

Jenner kävi Sierra Canyon Schoolia, jossa hän oli cheerleading-joukkueessa. Vuonna 2012 Kylie ja Kendall päättivät, että kotiopetus on parempi vaihtoehto, ja Jenner liittyi kotiopetusohjelmaan, josta hän sai highschool-todistuksen kesäkuussa 2015 Laurel Springs Schoolista.

Kardashianien perhe tuli tunnetuksi tositelevisio-ohjelmasta Kardashianit. Hyvin suosituksi tulleen ohjelman alkaessa hän oli vasta 10-vuotias. Jenner sai sittemmin laajan seuraajakunnan sosiaalisessa mediassa, kuten Instagramissa. Toukokuussa 2022 Jennerin tili oli Instagramin kolmanneksi seuratuin. Marraskuussa 2015 hän alkoi myydä omalla brändillään huulipunaa. Kauneustuotteita alettiin myydä sittemmin nimellä Kylie Cosmetics, jonka sanottiin tuottaneen Jennerille 630 miljoonan dollarin omaisuuden parissa vuodessa. Talouslehti Forbes julisti hänet vuonna 2019 maailman nuorimmaksi itse uransa luoneeksi miljardööriksi. Lehti perui kuitenkin päätöksen vuonna 2020. Lehden mukaan Kardashianien perhe oli antanut väärän ja liitoitellun kuvan Kylie Cosmeticsin liikevaihdosta. Jenner kiisti johtaneensa lehteä harhaan.

Kylie Jennerin kirjat 
 Rebels: City of Indra (2014)

Yksityiselämä 
Jennerillä on räppäri Travis Scottin kanssa vuonna 2018 syntynyt tytär nimeltä Stormi Webster. Syyskuussa 2021 Jenner julkaisi Instagram-tilillään videon, jolla kertoi parin odottavan toista yhteistä lastaan. Poikalapsi syntyi helmikuussa 2022. Poika sai ensin nimekseen Wolf, mutta maaliskuussa 2022 Jenner ilmoitti, että vaihtavat nimen, koska se ei tuntunut sopivalta. Julkisuudessa ei ole vielä kerrottu, mikä pojan nimi on nimenvaihdon jälkeen.

Filmografia

Omana itsenään televisiossa

Musiikkivideot

Lähteet 

Yhdysvaltalaiset julkisuuden henkilöt
Vuonna 1997 syntyneet
Elävät henkilöt
Manuel Feller

Manuel Feller (s. 13. lokakuuta 1992) on itävaltalainen alppihiihtäjä ja joukkuekilpailun olympiamitalisti, joka edustaa SC Fieberbrunnia.

Nuorten MM-kilpailuissa 2013 Feller voitti kultaa pujottelussa. Sankt Moritzin MM-kilpailuissa 2017 hän sai pujottelussa hopeaa. Pyeongchangin olympialaisissa 2018 hän saavutti hopeaa joukkuekilpailussa ja oli viidestoista pujottelussa. Åren MM-kilpailuissa 2019 hän sijoittui pujottelussa kuudenneksi ja suurpujottelussa 15:nneksi..

Alppihiihdon maailmancupissa Feller kilpaili ensimmäisen kerran Levin pujottelussa marraskuussa 2012. Ensimmäiset maailmancupin pisteensä hän saavutti Val d’Isèren pujottelussa joulukuussa 2012 sijoituttuaan 23:nneksi. Kymmenen parhaan joukkoon hän sijoittui ensimmäisen kerran Moskovan kaupunkitapahtumassa tammikuussa 2013 oltuaan yhdeksäs. Ensimmäisen palkintosijansa hän saavutti oltuaan toinen Garmisch-Partenkirchenin suurpujottelussa tammikuussa 2018. Ensimmäisen voittonsa hän saavutti Flachaussa tammikuussa 2021. Suurpujottelucupissa hän sijoittui kaudella 2017–2018 neljänneksi. Kaudella 2018–2019 hän oli kolmas Zagrebin pujottelussa sekä toinen Wengenin ja Soldeun pujottelussa. Maailmancupin kokonaiskilpailussa hän sijoittui kymmenenneksi. Kaudella 2020–2021 hän sijoittui toiseksi Alta Badian ja Zagrebin pujotteluissa. Hän voitti Flachaun ja Lenzerheiden pujottelut. Maailmancupin kokonaiskilpailussa hän oli kymmenes ja pujottelucupissa neljäs. Kaudella 2020–2021 hän sijoittui kolmanneksi Val d’Isèren suurpujottelussa. Kaudella 2021-2022 Feller sijoittui Alta Badian suurpujottelussa kolmanneksi. Adelbodenin suurpujottelussa ja Adelbodenin pujottelussa hän sijoittui toiseksi. Schladmingin, Garmisch-Partenkirchenin ja Méribelin pujotteluissa hän oli kolmas. Maailmancupin kokonaiskilpailussa hän sijoittui seitsemänneksi, pujottelucupissa toiseksi ja suurpujottelucupissa kolmanneksi.

Lähteet 

Itävaltalaiset alppihiihtäjät
Elävät henkilöt
Vuonna 1992 syntyneet
Itävaltalaiset olympiamitalistit
Marco Pfiffner

Marco Pfiffner (s. 25. maaliskuuta 1994) on liechtensteinilainen alppihiihtäjä.

Garmisch-Partenkirchenin MM-kilpailuissa 2011 Pfiffner sijoittui suurpujottelussa 72:nneksi ja pujottelussa sijalle 53. Schladmingin MM-kilpailuissa 2013 hän oli pujottelussa 34:s ja suurpujottelussa 71:s. Sotšin olympialaisissa 2014 Pfiffner sijoittui suurpujottelussa 42:nneksi ja pujottelussa 24:nneksi. Sankt Moritzin MM-kilpailuissa 2017 hän oli supersuurpujottelussa 36:s, syöksylaskussa 42:s, alppiyhdistetyssä 34:s ja pujottelussa 26:s. Pekingin olympialaisissa 2022 hän sijoittui alppiyhdistetyssä 11:nneksi ja sekä syöksylaskussa että supersuurpujottelussa 28:nneksi.

Pfiffner kilpaili alppihiihdon maailmancupissa ensimmäisen kerran Kitzbühelin pujottelussa tammikuussa 2016. Hän ei ole vielä saavuttanut maailmancupin pisteitä.

Lähteet 

Liechtensteinilaiset alppihiihtäjät
Elävät henkilöt
Vuonna 1994 syntyneet
Hawija

Hawija (, ) on kaupunki Irakin pohjoisosassa Kirkukin maakunnan Hawijan piirikunnassa. YK:n vuoden 2013 väestöarvion mukaan Hawijan piirikunnassa asui noin 20 prosenttia Kirkukin kuvernoraatin 1,325 miljoonasta asukkaasta eli noin 260 000 henkeä. Suuri osa piirikunnan asukaista elää maaseudulla. Väestön enemmistö on sunnilaisuutta tunnustavia arabeja ja jonkun verran on sunniturkmeeneja.

Irakin sodan aikana (2003–2011) Hawajin seudun sunnitaistelijat aiheuttivat Yhdysvaltain ja Irakin joukoille runsaasti kuolonuhreja. Sodan jälkeen, keväällä 2013, väkivaltaisuudet leimahtivat jälleen Hawijan seudulla. Monia vaaliehdokkaita tapettiin. Jaysh Rijal al-Tariqa al-Naqshbandian ja Isisin käynnistämissä yhteenotoissa menehtyi yli 300 ihmisiä.

Syyskuussa 2014 eräs terroristijärjestöä vastaan aiotuista ilmaiskuista osui Hawijan kaupungin sairaalaan, jolloin esimerkiksi useita vastasyntyneitä ja raskaana ollut nainen menehtyi. Toinen hyökkäys tuhosi kaupungin terveyskeskusta. Maailman terveysjärjestö tuomitsi hoitolaitoksiin osuneet ilmaiskut ankarasti. Maaliskuussa 2015 uutisoitiin terroristijärjestön "barbaarisiksi" luonnehdituista raakuuksista kaupungissa. Syyskuun lopussa 2015 raportoitiin Yhdysvaltain ja sen liittolaisten ilmaiskuista Isisin hallitsemia rakennuksia ja ajoneuvoja vastaan kaupungin ympäristössä. Irakin hallituksen joukot ilmoittivat vallanneensa kaupungin takaisin lokakuussa 2017.

Lähteet

Aiheesta muualla 

Irakin kaupungit
Luolalentely

Luolalentely on videopelien lajityyppi, jossa pelaaja ohjaa alusta kaksiulotteisessa luolassa. Alus noudattaa yleensä inertia- ja painovoimalakeja. Tunnettuja luolalentelypelejä ovat esimerkiksi Gravitar, Turboraketti, Thrust, Auts, Wings 2 ja Nano.

Luolalentelypelit ovat olleet erityisesti Suomessa suosittu genre pelikehittäjien keskuudessa. Juho Kuorikosken mukaan trendi alkoi vuonna 1992 Amigalle julkaistun Turboraketin myötä. Saksalainen Gravity Force (Kingsoft, 1989, Amiga) esitteli aiemmista genren peleistä muunnelman, jossa kaksinpeliä pelataan jaetulla ruudulla.

Katso myös 
 Lunar Lander

Lähteet

Videopelien lajityypit
Paulsaar

PaulSaar on Paulsaar Holdings SIA:n sähkötupakkamerkki.

PaulSaar on nykyään Pohjois-Euroopan alueella myydyin sähkötupakkamerkki ja Suomessa se on erityisen suosittu.

Historiaa
PaulSaar-merkki on perustettu Paula Saarinivan muistoa kunnioittaen. Paula Saariniva menehtyi 2010 keuhkosyöpään. Hän ei päässyt irti tupakasta, vaikka yritti sitä lukuisia kertoja. 

Tuotteen myynti alkoi vuonna 2011 Suomessa. Se on suunnattu tupakoitsijoille, jotka pyrkivät eroon tupakoinnista. Sähkötupakasta tehtyjen vähäisten tutkimusten vuoksi sen markkinointi kuitenkin kiellettiin nopeasti ja sitä alettiin rinnastamaan tavallisiin savukkeisiin. PaulSaar-tuotemerkki rupesi leviämään myös muihin Pohjois-Euroopan maihin. Yhtiön toiminta siirtyi tiukan sääntelyn vuoksi pois Suomesta.

Tuotetta tuo maahan nykyisin itsenäinen maahantuoja, PaulSaar Oy, joka ei toimi SIA PaulSaar Holdingsin alaisuudessa, vaan on täysin itsenäinen toimija.

Saatavuus Suomessa
PaulSaar-sähkötupakkaa on Suomessa saatavilla ainoastaan nikotiinittomana. Nikotiininesteet vaatisivat lääkeaineluvat eikä tällaisia ole yksikään toimija Suomessa hakenut.

Lähteet 
www.paulsaar.com

Tupakka
Pearson

Pearson voi tarkoittaa seuraavia:

Sukunimenä
Samuel Pearson Goddard Jr. (1919–2006), yhdysvaltalainen poliitikko
April Pearson (s. 1989), englantilainen näyttelijä
Felicia Pearson (s. 1980), yhdysvaltalainen näyttelijä
Karl Pearson (1857–1936), englantilainen tilastotieteilijä
Lester B. Pearson (1897–1972), kanadalainen diplomaatti ja poliitikko
Nigel Pearson (s. 1963), englantilainen jalkapalloilija ja valmentaja
Puggy Pearson (1929–2006), yhdysvaltalainen pokeriammattilainen
Sally Pearson (s. 1986), australialainen yleisurheilija
Stan Pearson (1919–1997), englantilainen jalkapalloilija
Stuart Pearson (s. 1949), englantilainen jalkapalloilija
Tanner Pearson (s. 1992), kanadalainen jääkiekkoilija
Tyray Pearson (s. 1980), yhdysvaltalainen koripalloilija

Muita merkityksiä
FremantleMedia Finland Oy, ent. Pearson Television Oy
Pearson PLC, brittiläinen kustannus- ja koulutusyritys
Pearsonin kansainvälinen lentoasema Torontossa
Ted Lindsay Award, ent. Lester B. Pearson Award, NHL:n pelaajapalkinto.
Bosnia ja Hertsegovina yleisurheilun maailmanmestaruuskilpailuissa

Bosnia ja Hertsegovina on saavuttanut yleisurheilun MM-kilpailuissa kaksi mitalia. Molemmat mitalit on tuonut 800 metrin juoksija Amel Tuka, joka oli hopealla Dohassa 2019 ja pronssilla Pekingissä 2015.

Lähteet 
 
 
 

Maailmanmestaruuskilpailuissa
Yleisurheilun maailmanmestaruuskilpailut maittain
Jayson Megna

Jayson Megna (s. 1. helmikuuta 1990) on yhdysvaltalainen jääkiekkoilija, joka pelaa NHL-seura Colorado Avalanchen organisaatiossa.

Pelaajaura 
Megna liittyi Pittsburgh Penguinsin harjoitusleirille ja teki 1. elokuuta 2012 joukkueen kanssa kaksisuuntaisen tulokassopimuksen. Kaudella 2013–2014 Megna kutsuttiin 24. lokakuuta 2013 ensimmäisen kerran farmiseura Wilkes-Barre/Scranton Penguinsista. Hän teki debyyttinsä NHL:ssä seuraavana päivänä 25. lokakuuta New York Islandersia vastaan. Ensimmäisen pisteensä hän teki syöttäessään maalin 28. lokakuuta 2013 ottelussa Carolina Hurricanesia vastaan.

1. heinäkuuta 2015 Megna jätti Penguinsin organisaation siirtyessään vapaana agenttina yhden vuoden kaksisuuntaisella sopimuksella New York Rangersiin.

Perhe 
Megnan pikkuveli Jaycob on Anaheim Ducksin seitsemännen kierroksen varaus vuodelta 2012.

Tilastot

Lähteet

Viitteet 

Yhdysvaltalaiset jääkiekkoilijat
Colorado Avalanchen pelaajat
Vuonna 1990 syntyneet
Elävät henkilöt
Tuija Kokkonen

Tuija Kokkonen on suomalainen näytelmäkirjailija, ohjaaja ja tutkija. Hänet nimitettiin vuonna 2018 Taideyliopiston Teatterikorkeakouluun taiteellisen tutkimuksen professoriksi viisivuotiskaudelle.

Henkilöhistoria 
Kokkonen on työskennellyt muun muassa Kajaanin kaupunginteatterissa ja dramaturgian opettajana. Hänen ohjaamansa ja yhdessä työryhmän kanssa työstämä kolmiosainen produktio Valuma-alue - muistioita vapaudesta esitettiin Kiasma-teatterissa 1999–2003. Kokkonen on kirjoittanut myös kuunnelmia.

Kokkonen nimitettiin vuonna 2018 Taideyliopiston Teatterikorkeakouluun taiteellisen tutkimuksen professoriksi viideksi vuodeksi. Hän viisivuotikautensa aloitti 1.8.2018. Hänet Koneen Säätiön hallituksen jäseneksi vuoden 2018 marraskuussa. Hän oli sitä ennen toiminut Saaren kartanon johtokunnassa vuosina 2014—2018.

Teoksia 
 Petolinnut eivät laula, 1986 
 Minä, hysterian herra, 1990
 äMMä, 1992
 Isämme Kremlin muurissa, 1995
 Valuma-alue I-III, Maus & Orlovski, Kiasma, ohjaus, 1999–2003

Palkinnot 
 Suomi-palkinto, 2003

Lähteet

Aiheesta muualla 
 
 

Suomalaiset näytelmäkirjailijat
Suomalaiset käsikirjoittajat
Suomalaiset professorit
Syntymävuosi puuttuu
Elävät henkilöt
Baquba

Baquba (; arameaksi ܒܰܩܽܘܒܰܐ Baʿqūba) on Irakin itäosan Diyalan kuvernoraatin keskuskaupunki.  Se sijaitsee linnuntietä noin 55 kilometriä Bagdadin keskustasta pohjoiseen. Baquban piirikunnan väkiluvuksi arvioitiin vuonna 2013 noin 410 000 (36 % koko maakunnan 1,134 miljoonasta asukkaasta). Vuonna 2003 kaupungin väkiluvuksi arvioitiin 160 000.

Kaupungin nimi juontuu ’Jaakobin huonetta’ tarkoittavista aramean kielen sanoista Bāya ʿqūbā. Nykyisen kaupungin paikalla oli asutusta jo ennen islamin aikaa. Abbasidikalifaatin (750–1258) aikaan kaupunki oli vauras ja tunnettu taateli- ja hedelmätarhoistaan; kaupunkia ympäröi ravinteikas, monien kyläyhteisöjen asuttama maaperä.

Baquba sijaitsee Diyalajoen varrella, muinaisen idästä Bagdadiin johtavan silkki- ja maustekauppareitin varrella. Ensimmäisen maailmansodan aikana monet assyyrialaiset kristityt hakivat suojaa kaupungista. Nykyään Bagdadista Iraniin johtava valtatie ja rautatie kulkee kaupungin kautta.

Lähteet

Aiheesta muualla

Abdelhak Mamoun: URGENT: ISIS executes woman, holds more than 7 women near Baquba (7.10.2014)  (iraqinews.com)

 Leon Watson:Battle for Baquba: Isis Sunnis wrestle with Shiite Iraqis for control of the last major town before Baghdad as country splits along sectarian lines (17.6.2014)  (dailymail.co.uk)
Iraq rebels battle for Baquba city (17.6.2014)  (aljazeera.com)
 Iraq Bombing Kills At Least 43 Outside Sunni Mosque In Baquba (Reuters, 17.5.2013)  (huffingtonpost.com)
Baquba Airfield, 33°45'00"N 044°38'28"E  (globalsecurity.org)
Murphy: An Iraqi city becomes turnaround story (Oct. 2005)  (csmonitor.com)

Irakin kaupungit
Iida Rauma

Iida Rauma (s. 1984 Littoinen) on suomalainen kirjailija. Hänen esikoisromaaninsa Katoamisten kirja (2011) oli ehdolla Helsingin Sanomien kirjallisuuspalkinnon saajaksi. Toinen romaani Seksistä ja matematiikasta ilmestyi vuonna 2015. Seksistä ja matematiikasta oli ehdolla  Euroopan unionin kirjallisuuspalkinnon, Toisinkoinen-palkinnon ja HelMet-kirjallisuuspalkinnon saajaksi. Raumalle myönnettiin romaanista Kalevi Jäntin palkinto ja Tulenkantaja-palkinto.

Ura 
Rauma kävi turkulaisen Juhana Herttuan taidelukion ja valmistui valtiotieteiden maisteriksi Turun yliopistosta, missä hän opiskeli poliittista historiaa, valtio-oppia, sukupuolentutkimusta ja luovaa kirjoittamista. Hän on opiskellut myös Turun taideakatemiassa elokuvaamista. 

Rauman esikoisromaani Katoamisten kirja käsittelee rakenteellista väkivaltaa ja erilaisia katoamisia. Rauman toinen romaani Seksistä ja matematiikasta (2015) käsittelee ihmisen ja luonnon suhdetta ja järjen ongelmia. Rauman mukaan romaani on yritys vastata ympäristöä tuhoavan elämäntavan herättämiin kysymyksiin ja ahdistukseen. Rauman kolmas romaani Hävitys: Tapauskertomus (2022) käsittelee kouluväkivaltaa, ekokatastrofia sekä Turun tuhoamista. 

Kaksi Rauman artikkelia on julkaistu luovan kirjoittamisen oppikirjassa Kirjoittamisen taide ja taito (Ateena 2014). Rauma on perustanut queerfeministisen Ménage à trois -pornolehden, joka pyrkii haastamaan valtamedian kapeaa ihmiskuvaa.

Romaanit

Lähteet

Aiheesta muualla
 Majander, Antti: Minua ette ota kiinni ja pakota hymytytöksi HS.fi. 27.3.2011. (Arvio teoksesta Katoamisten kirja)
 Iida Rauma Prosak-proosaklubilla 15.12.2015 Kirjastokaista-video.
 Kirjailijavieraana Iida Rauma Keravan kirjastossa 17.3.2022

Suomalaiset kirjailijat
Kalevi Jäntin palkinnon saajat
Vuonna 1984 syntyneet
Elävät henkilöt
Celebration (Kool & the Gangin kappale)

Celebration on yhdysvaltalaisen Kool & the Gang -yhtyeen vuonna 1980 julkaistu kappale, sekä samalla ainoa Billboard Hot 100 -listan kärkeen noussut single. Kappale on edelleen suosittu erilaisissa juhlissa ja urheilutapahtumissa. Se on kuultu myös muun muassa elokuvassa Eat Pray Love – omaa tietä etsimässä.

Yhtyeen saksofonisti Ronald Bell on kertonut, että kappaleen innoitus saatiin Koraanista. Bell luki kirjan osuutta, jossa jumala luo Aatamin, ja enkelit juhlivat ja laulavat. Tämän innostamana Bell kirjoitti kappaleen perusriffin ja rivin Everyone around the world, come on, let’s celebrate.

”Celebrationin” hittipotentiaali tiedostettiin jo varhaisessa vaiheessa. Esimerkiksi laulaja J.T. Taylorin äiti sanoi kappaleen kuultuaan pojalleen; ”Tulet soittamaan tätä lopun elämääsi, joten olehan valmiina.”

Kylie Minoguen versio kappaleesta nousi vuonna 1992 Britannian listasijalle 20.

Celebration-kappale oli tunnusmusiikkina ohjelmassa Passi ja hammasharja Shade of Brown -housebändin säestämänä.

Kool & the Gangin versio

Listasijoitukset

Singlen sisältö

7"-single 
A-puoli

B-puoli

12"-single 
A-puoli

B-puoli

Kylie Minoguen versio

Listasijoitukset

Singlen sisältö

7"-single 

A-puoli

B-puoli

12"-single 

A-puoli
Celebration (Have a Party Mix)
B-puoli
Celebration
Too Much of a Good Thing

CD-single 
Celebration 
Celebration (Have a Party Mix)
Let’s Get to It

C-kasettisingle 

A-puoli
Celebration
Let’s Get to It
B-puoli
Celebration
Let’s Get to It

Lähteet 

Kool & the Gangin kappaleet
Vuoden 1980 kappaleet